Små (kroppslengde 1–4 mm), slanke og svært langbeinte edderkopper. De åtte øynene er gruppert med to relativt store foran, et par et stykke bak disse og et par øyne tett sammen på hver side. Bakkroppen er trukket ut til en spiss, denne er over spinnvortene slik at disse blir liggende omtrent midt under bakkroppen. De lange beina er uten pigger. Hannens pedipalper (sekundære kjønnsorganer) er temmelig store.